CELEX: 32014R0202
Language: hr
Date: 2014-03-03 00:00:00
Title: Uredba Komisije (EU) br. 202/2014 оd 3. ožujka 2014. o izmjeni Uredbe (EU) br. 10/2011 o plastičnim materijalima i predmetima koji dolaze u dodir s hranom  Tekst značajan za EGP

4.3.2014   
            
            
               HR
            
            
               Službeni list Europske unije
            
            
               L 62/13
            
         
      UREDBA KOMISIJE (EU) br. 202/2014
   оd 3. ožujka 2014.
   o izmjeni Uredbe (EU) br. 10/2011 o plastičnim materijalima i predmetima koji dolaze u dodir s hranom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (1), a posebno njezin članak 5. stavak 1., članak 11. stavak 3. i članak 12. stavak 6.,
   budući da:
   
               (1)
            
            
               Prilogom I. Uredbi Komisije (EU) br. 10/2011 (2) utvrđuje se Unijin popis tvari koje se mogu koristiti za proizvodnju plastičnih materijala i predmeta („Unijin popis odobrenih tvari”).
            
         
               (2)
            
            
               Europska agencija za sigurnost hrane 24. srpnja 2012. izdala je pozitivne znanstvene ocjene za dvije dodatne tvari, i to 2-fenil-3,3-bis(4-hidroksifenil)ftalimidin (3) i 1,3-bis(izocijanatometil)benzen (4). Te je tvari sada potrebno dodati na Unijin popis odobrenih tvari pod brojevima 872 i 988 kao tvari u materijalima koji dolaze u dodir s hranom (FCM).
            
         
               (3)
            
            
               Iz znanstvene ocjene tvari FCM br. 988 proizlazi da je potrebno nadzirati migraciju njezina produkta hidrolize, tj. 1,3-benzendimetanamina. 1,3-benzendimetanamin već je odobren kao tvar FCM br. 421. Budući da se migracija tvari FCM br. 421 i 988 nadzire na temelju migracije tvari FCM br. 421, potrebno je uvesti grupno ograničenje za obje tvari. Stoga je potrebno izmijeniti odobrenje tvari FCM br. 421 te uvesti grupno ograničenje u tablicu 2. Priloga I. Uredbi (EU) br. 10/2011.
            
         
               (4)
            
            
               Tvar FCM br. 340 (dicijanomid) odobrena je kao aditiv u plastici u tablici 1. Priloga I. Uredbi (EU) br. 10/2011 bez granice specifične migracije. Znanstveni odbor za hranu (5) u mišljenju izdanom u 33. seriji utvrdio je prihvatljivi dnevni unos (TDI) u visini od 1 mg/kg tjelesne mase pri čemu je granica specifične migracije (SML) 60 mg/kg hrane. Ta se granica podudara s općom granicom specifične migracije utvrđenom u članku 11. stavku 2. Uredbe (EU) br. 10/2011. Međutim, budući da se SML od 60 mg/kg izvodi od toksikološkog praga poput TDI-ja, SML je potrebno posebno navesti u Prilogu I. Uredbi (EU) br. 10/2011.
            
         
               (5)
            
            
               U svrhu ograničavanja administrativnog opterećenja subjekata u poslovanju trebalo bi se omogućiti da se plastični materijali i predmeti koji su zakonito stavljeni na tržište na temelju zahtjeva utvrđenih u Uredbi (EU) br. 10/2011 i koji nisu u skladu s ovom Uredbom mogu staviti na tržište do 24. ožujka 2015. Potrebno je omogućiti da ostanu na tržištu do iscrpljenja zaliha.
            
         
               (6)
            
            
               Uredbu (EU) br. 10/2011 treba stoga na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog I. Uredbi (EU) br. 10/2011 mijenja se u skladu s Prilogom ovoj Uredbi.
   Članak 2.
   Plastični materijali i predmeti koji su zakonito stavljeni na tržište do 24. ožujka 2014., a koji nisu u skladu s ovom Uredbom, mogu se staviti na tržište do 24. ožujka 2015. Ti plastični materijali i predmeti mogu ostati na tržištu nakon tog datuma do iscrpljenja zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. ožujka 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 338, 13.11.2004., str. 4.
   
      (2)  Uredba Komisije (EU) br. 10/2011 od 14. siječnja 2011. o plastičnim materijalima i predmetima koji dolaze u dodir s hranom (SL L 12, 15.1.2011., str. 1.).
   
      (3)  EFSA Journal 2012.; 10(7):2825.
   
      (4)  EFSA Journal 2012.; 10(7):2824.
   
      (5)  Izvješća Znanstvenog odbora za hranu, 33. serija, str. 31., Ured za službene publikacije Europskih zajednica, Luxembourg, 1995., ISBN 92-826-9275-2.
   
      PRILOG
      Prilog I. Uredbi (EU) br. 10/2011 mijenja se kako slijedi:
      
                  1.
               
               
                  Tablica 1. mijenja se kako slijedi:
                  
                              (a)
                           
                           
                              unos koji se odnosi na tvar FCM br. 340 (dicijanodiamid) zamjenjuje se sljedećim:
                              
                                          „340
                                       
                                       
                                          47440
                                       
                                       
                                          0000461-58-5
                                       
                                       
                                          dicijanodiamid
                                       
                                       
                                          Da
                                       
                                       
                                          Ne
                                       
                                       
                                          Ne
                                       
                                       
                                          60”
                                       
                                       
                                           
                                       
                                       
                                           
                                       
                                       
                                           
                                       
                                    
                        
                              (b)
                           
                           
                              unos koji se odnosi na tvar FCM br. 421 (1,3-benzendimetanamin) zamjenjuje se sljedećim:
                              
                                          „421
                                       
                                       
                                          13000
                                       
                                       
                                          0001477-55-0
                                       
                                       
                                          1,3-benzendimetanamin
                                       
                                       
                                          Ne
                                       
                                       
                                          Da
                                       
                                       
                                          Ne
                                       
                                       
                                           
                                       
                                       
                                          (34)”
                                       
                                       
                                           
                                       
                                       
                                           
                                       
                                    
                        
                              (c)
                           
                           
                              sljedeći se unos dodaje u skladu s rednim brojem:
                              
                                          „872
                                       
                                       
                                           
                                       
                                       
                                          0006607-41-6
                                       
                                       
                                          2-fenil-3,3-bis(4-hidroksifenil)ftalimidin
                                       
                                       
                                          Ne
                                       
                                       
                                          Da
                                       
                                       
                                          Ne
                                       
                                       
                                          0,05
                                       
                                       
                                           
                                       
                                       
                                          Za primjenu samo kao komonomer u polikarbonatnim kopolimerima.
                                       
                                       
                                          (20)”
                                       
                                    
                        
                              (d)
                           
                           
                              dodaje se sljedeći unos:
                              
                                          „988
                                       
                                       
                                           
                                       
                                       
                                          3634-83-1
                                       
                                       
                                          1,3-bis(izocijanatometil)benzen
                                       
                                       
                                          Ne
                                       
                                       
                                          Da
                                       
                                       
                                          Ne
                                       
                                       
                                           
                                       
                                       
                                          (34)
                                       
                                       
                                          SML(T) se primjenjuje na migraciju njegova produkta hidrolize, tj. 1,3-benzendimetanamina.
                                          Za primjenu samo kao komonomer pri proizvodnji srednjeslojnog premaza na polimernoj foliji od poli(etilen tereftalata) u višeslojnoj foliji.”
                                       
                                       
                                           
                                       
                                    
                        
            
                  2.
               
               
                  U tablici 2. dodaje se sljedeći unos:
                  
                              „34
                           
                           
                              421
                              988
                           
                           
                              0,05
                           
                           
                              Izraženo kao 1,3-benzendimetanamin.”
                           
                        
            
                  3.
               
               
                  U tablici 3. dodaje se sljedeći unos:
                  
                              „(20)
                           
                           
                              Tvar sadržava anilin kao nečistoću; potrebna je provjera sukladnosti s ograničenjem za primarne aromatske amine iz Priloga II. točke 2.”